Retten i Aalborg dømte i dag otte unge mennesker for at fuske med deres buskort til NT og en niende for at fuske gentagne gange med sms-billetter. En tiende blev frifundet.

Politifuldmægtig Christina Barnow, der er anklager i sagen, siger til P4 Nordjylland, at de ni er dømt for dokumentfalsk og bedrageri. De dømte har alle fået en betinget dom uden straffastsættelse. - Det vil sige, at retten ser alvorligt på snyd med buskort. Samtidig tager man hensyn til, at der er tale om unge mennesker og at man gerne vil give dem en chance. En betinget dom uden straffastsættelse betyder, at de unge mennesker slipper for at blive straffet i denne omgang. Men de får en plet på deres straffeattest og overtræder de igen straffeloven, falder hammeren. Der vil så blive udmålt en straf også for denne forseelse